תקנון קייטנת ספורט סקילס

קייטנות ומפעלי הקיץ, הינם המשך ישיר למערכת החינוך הפורמאלית. צוות המאמנים והמדריכים, עובר השתלמות הכנה לקייטנה למשך 11 שעות, בהשתלמות המדריכים מודרכים בנושא בטחון ובטיחות, בריאות וערכים חינוכיים. בבניית התוכנית מקצועית של הקייטנה מוקדשת חשיבה מעמיקה לתכני הקייטנה והשפעתם על הקייטנים.

הקייטנות של ספורט סקילס נעשות בפיקוח משרד החינוך ואישורו. סמל המוסד של הקייטנה מאפשר את המשכיותו של ביטוח המשתתפים של משרד החינוך במהלך פעילות הקייטנה. לכל קייטנה ממונה מנהל קייטנה מאושר על ידי משרד החינוך. קצין הביטחון של המועצה בודק את מתקני היישוב בסמוך למועד פתיחת הקייטנה ומאשר את הפעילות.

המאמנים האורחים בקייטנה מחויבים באישור משטרה על העדר עבר פלילי. המדריכים בקייטנה הינם נערים ונערות בעלי תעודת מד"צ מכיתה יא' ומעלה. כל הפעלה חיצונית או מקום בו יבקרו הקייטנים חייב בהצגת רישיון עסק בתוקף. אישור לכל הפעלה חיצונית נעשית ע"י קצין הביטחון של המועצה, ומפקח משרד החינוך במחוז צפון .

רישום ילדכם לקייטנה כולל הצהרת בריאות ואישור שחייה בבריכה. דווח אמיתי על בנכם ובתכם יועילו במידה רבה למנהל הקייטנה ולמדריכים בפעילויות השונות. ילדים או ילדות אשר נוהגים לקחת תרופות במהלך השנה, מתבקשים להמשיך את מתן התרופות גם במהלך הקייטנה. במידה והורה החליט לא לתת לילדיו תרופה עליו לעדכן את מנהל הקייטנה.

במידה ויש לבנכם או בתכם נקודות חוזק או כשרון מיוחד ספרו לנו, הקייטנה הוא מקום מצוין עבור ילדים וילדות לגדול, להתפתח ולצבור ביטחון עצמי. אחת המטרות בקייטנה היא לגרום להתרוממות הרוח של הילדים והרגשת שייכות, ילדים מרגישים משמעותיים על ידי הכרה בנקודות החוזק שלהם, וקבלת משוב חיובי מהרבה אנשים.

בכל יום יש לשלוח את הילדים עם בקבוק מים קפוא ומלא, כובע, ארוחת עשר הכוללת גם פרי או ירק, חטיף וחולצה להחלפה. במידה וישנם ילדים רגישים לשמש יש למרוח אותם בקרם הגנה בבית. רצוי לרשום את שם של ילדכם על התיק והכובע.

ניתן לשלם עד 2 תשלומים.

בברכה, צוות הקייטנה